Olav Olavsen

Olav Olavsen (født Ólafur Ólafsson 25. desember 1753 i Tverá i Skagafjord, Island, død 20. januar 1832 i Christiania) var en islandskfødt arkitekt, jurist og stortingsmann som virket i Norge.

 Biografi 
Han var sønn av Ólafur Jónsson og Kristín Björnsdóttir, og ble dimittert fra Hólar skile i 1773 og samme år ansatt som kontorist hos amtmann O. Stephensen. I 1777 tok han examen artium i København og ble i 1782 juridisk kandidat. I 1779 stiftet han det Islandske Litteratur-Selskab (Lærdómslista-Félag). I 1781 vant han to sølvmedaljer ved Kunstakademiet i København for bygningskunst.Kraft, Jens Edvard: Olavsen, Olav, Norsk Forfatter-Lexicon 1814-1856, 1863. Besøkt 14. desember 2016 Hans datter Junine (Johnine) Christina Marie Olavsen (1783-1868) ble gift med oberst for Telemarkske reg. Hans Mow Grønvold (1771-1848), besteforeldrene til kabinettsekretær Hans Aimar Mow Grønvold, som atter var farbror til diplomaten Lauritz Grønvold. 

 I Norge 
I 1783 ble han tegnelærer og lektor i matematikk ved Bergseminaret på Kongsberg. I 1787 ble han også lektor i lovkyndighet, i 1794 titulær professor og fra 1803–22 auksjonsforvalter. Han representerte Kongsberg på Stortinget i 1818. I 1822 ble han ridder av Wasaordenen. Han døde i Christiania 20. januar 1832. Han ble gift første gang i København Ane Christina Jacobsen (ca. 1758–1793), og annen gang på Kongsberg med Berthe Margareta Willemann (1786–1827).

 Arkitekt 
Olavsens produksjon som arkitekt er kun sporadisk kjent, fordi meget gikk tapt ved Kongsbergs bann i 1810. De få sporene som er, knytter ham til C.F. Harsdorff og Hans Næss. Gjennom sin lærergjerning ved Bergseminaret fikk han betydning for arkitekturutdannelsen i Norge og for utformningen av den klassisistiske arkitektur, blant annet gjennom eleven Hans Ditlev Franciscus von Linstow.Thygesen, Anne Lise: Olav Olavsen , Weilbachs Kunstnerleksikon. Besøkt 14. desember 2016

 Værker 
 Ledet gjenoppbyggingen av Kongsberg etter brannen i 1810
 Tegning til gravmæle over overbibliotekar Jon Erichsen, antagelig med byste av Bertel Thorvaldsen som forleggOlav Olavsen, arkivet.thorvaldsensmuseum.dk. Besøkt 14. desember 2016
 Renovering av Haug kirke, Eiker i 1818

 Tilskrivinger 
 Oberberghauptmand Jørgen Hiorths gård, Kongsberg (1780-årene, brent 1810)
 Bergamtsbygningen, Kongsberg (1810)
 Herregården Store Mæla, Gjerpen (1800, ombygget)
 Herregården Gulskogen ved Drammen (1804)
 Herregården Austad ved Drammen (1808)

 Referanser 

 Eksterne lenker 


Kategori:Danske arkitekter
Kategori:Norske arkitekter
Kategori:Danske jurister
Kategori:Islandske jurister
Kategori:Norske jurister
Kategori:Stortingsrepresentanter for Kongsberg
Kategori:Stortingsrepresentanter 1818–1820